मदेरणा का लाइडिटेक्टर टेस्ट कराएगी सीबीआई!  
भंवरी देवी के लापता होने का राज़ जानने के लिए सीबीआई राजस्थान के पूर्व मंत्री महिपाल मदेरणा का लाई−डिटेक्टर टेस्ट करा सकती है।
राजस्थान की भंवरी देवी का अब भी कोई पता नहीं चला है। क्या वो ज़िंदा है, कहीं उनकी हत्या तो नहीं कर दी गई। सीबीआई पुलिस और जांच करने वाली एंजेसियों के पास अभी इनका जवाब नहीं हैं। अब भंवरी देवी के लापता होने का राज़ जानने के लिए सीबीआई राजस्थान के पूर्व मंत्री महिपाल मदेरणा का लाई−डिटेक्टर टेस्ट करा सकती है।  सूत्रों का कहना है कि मदेरणा को दिल्ली लाने का एक यह भी मकसद है। सीबीआई रविवार को ही मदेरणा को दिल्ली ले आई है। जोधपुर की सीबीआई कोर्ट ने मदेरणा को 9 दिसंबर तक रिमांड पर दिया है। हालांकि मदेरणा खुद को सियासी साज़िश का शिकार बता रहे हैं।